The Squire of Gothos

"The Squire of Gothos" [La Varleto de Gothos] estas la deksepa epizodo de la Star Trek: The Original Series. Verkita fare de Paul Schneider, kaj reĝisorita de Don McDougall, ĝi unue elsendiĝis la 12-an de januaro 1967.

 Intrigo 
En steldato 2124.5, la Enterprise portas kargon al kolonio Beta la 6-a. Pasante tra "stelo-dezerto", la stelŝipo trovas vagabondan planedon antaŭe nekonata. Kiam piloto Hikaru Sulu provas irigi kosmoŝipon ĉirkaŭ la planedo, li subite malaperas de la komandejo, kaj kapitano Kirk malaperas momenton poste. Ĉefoficiro Spock supozas, ke ambaŭ devas esti portitaj al la planedo, kvankam sensoroj indikas ke la atmosfero de la planedo estas mortiga. Ili tiam ricevas strangan mesaĝon sur ekrano en gotikaj literoj: "Salutojn kaj Gratulojn!", Sekvita de "Hip-hoka hoorah. Tallyho!" Spock ordonas Estro-kuracisto Leonard McCoy kune kun Lt. DeSalle (Michael Barrier) kaj geofizikisto Karl Jaeger (Richard Carlyle), por formi serĉan teamon kaj iri sur planedon.

La surplanetigo okazas kaj neatendite ili troviĝas en medio simila al Tero. Ili ankaŭ trovas ion, kio ŝajnas mezepoka kastelo, ene de kiu estas Kapitano Kirk kaj Lt. Sulu, nemoveblaj, kune kun homsimila esto kiu identigas sin kiel "Generalo Trelane" (William Campbell), kaj invitas al ĉiuj resti kiel siaj gastoj en sia mondo, kiun li nomas Gothos. La trikordero de McCoy ne povas detekti ĉi tiun personon.

Dume, Spok, sukcesas trovi zonon de spirebla atmosfero, kaj portas ĉiujn, krom Trelane, reen al la kosmoŝipo. Tamen, Trelane aperas sur la komandejo de  Enterprise , kaj alportas la tutan komandantaron al la planedo, inkluzive de Spock, Lt. Uhura kaj Yeoman Teresa Ross (Venita Wolf).

Kirk kaj Spock ambaŭ rimarkas, ke ilia gastiganto neniam malproksimiĝas de muro-spegulo; ili supozas, ke la spegulo estas la fonto de siaj povoj. Por provi ĉi tiun teorion, Kirk provokas Trelane'n en duelon kaj dum la batalo li detruas la spegulon kaj damaĝas iun strangan maŝinaron ene. La kosmonaŭtoj tiam reiras al la Enterprise, sed, kiam la ŝipo provas malproksimiĝi, la planedo Gothos reaperas en sia vojo. Kirk fine ordonas meti la kosmoŝipon en orbiton kaj decidas malsupreniri.

Sur la planedo, Kirk trovas Trelane'n sidantan sur tribunala benko, vestita per la blanka peruko kaj ŝtofoj rememoriganta al anglaj juĝistoj. Trelane legas akuzojn de "perfido," konspiro ", kaj "ribelo", kaj tiam, silentigante la protestojn de Kirk, kondamnas Kirk al morto per pendumo. Kirk, tamen, rimarkas, ke Trelane povus trovi pli stimulajn alternativojn. Trelane sugestas, ke Kirk estu celo de homa ĉasado, kaj Kirk konsentas kontraŭ la liberigon de sia ŝipo. La ĉaso komenciĝas, kaj Kirk finfine estas kaptita ĉe la enirejo de la kastelo, sed li restas defia. Subite du energiaj estoj aperas kaj vokas al Trelane, ordonante lin "reveni", kaj admonante lin pro sia malbona konduto. Li tiam malaperas, kaj la du estaĵoj sekvas per senkulpigoj al Kirk, kiu revenas al la kosmoŝipo.

 Problemo pri dato 
Kirk diras al Trelane ke ĉi tiu lasta observis eventojn okazintajn sur la Tero 900 jarojn antaŭe. Trelane mencias la duelon de Alexander Hamilton de 1804 kaj muzikon de Richard Strauss de 1880, kaj ĉi tio sugestas ke la epizodo okazas en la 28-a jarcento. Tamen, postaj epizodoj kaj filmoj starigis okazaĵojn de Star Trek en la 23-a jarcento.Farrand, Phil (2010) The Nitpicker's Guide for Classic TrekkersMuir, John Kenneth (2005) Exploring Space: 1999 pg 17

 Referencoj 

Kategorio:Epizodoj de Star Trek
Kategorio:Interstelaj planedoj en fikcio
Kategorio:Verkoj de 1967